Dagga-laboratorium in ou kerksaal gekryDie dagga-laboratorium. (Foto: ANA) Twee mans sal Woensdag in die Piketberg-landdroshof in die Wes-Kaap verskyn op aanklagte van dwelmhandel nadat die Valke vandeesweek op ’n dagga-laboratorium in dié dorp afgekom het. Volgens kapt. Philani Nkwalase, woordvoerder van die direktoraat vir prioriteitsmisdaadondersoeke (die Valke), het die dwelmeenheid (Saneb) Maandag op die laboratorium toegeslaan in ŉ ou kerksaal in Piket-Bo-Berg. Nkwalase het gesê daar is op verskeie daggaplante ter waarde van R700 000 beslag gelê. Twee verdagtes, onderskeidelik 30 en 54 jaar oud, is op die toneel in hegtenis geneem.